Oriol Junqueras L’objectiu és rebaixar una mica la pressió sobre les rendes mitjanes i baixes.
Channel: L’estat de la qüestió
Date: 2016-05-17

Considera “correcte” la comunicació amb Carles Puigdemont i afirma que “no discrepa sobre els trams de l’IRPF”. També ha recordat que “prorrogar els pressupostos és més autonomista que aprovar-ne uns de nous”.

Oriol Junqueras, vicepresident i conseller d’Economia, també ha dit que:

- “El delicte [per abusos a menors] no ha de prescriure. Però és la meva opinió, i no soc expert en dret penal. Aquests com altres delictes no haurien de prescriure.”

- “Ens agradaria tenir una negociació pressupostària fonamentalment amb la CUP perquè és amb qui compartim els objectius més importants d’aquesta legislatura. Si hi ha un altre grup que vol participar en aquestes negociacions, encantats.”

- “L’objectiu és rebaixar una mica la pressió sobre les rendes mitjanes i baixes. Són les rendes que estan situades per sota i una mica per sobre de la renda mitjana, que està en 25.000 euros.”

- “Ens agradaria alleugerir molt la pressió, però segurament no tindrem marge per fer-ho.”

- “Això s’ha de fer compatible amb el control del dèficit.”

- “Catalunya paga en IRPF en rendes mitjanes i baixes més que a cap altra comunitat de l’Estat. Però això no passa en tots els trams de renda. En les rendes més altes, Catalunya està en la 11ena posició de l’estat pel que fa a l’IRPF.”

- “L’objectiu és treure pressió a les rendes mitjanes i baixes. Perquè tot allò que li treus de pressió fiscal treus tendeix a anar directament a la reactivació dels consum.”

- “Volem treure pressió a les rendes mitjanes i baixes amb una quantia que sigui real i verossímil.”

- “Si cobréssim l’impost sobre dipòsits bancaris ja estaria tot resolt [sobre la rebaixa de l'IRPF].”

- “Si no tenim la capacitat efectiva perquè els bancs paguin [l'impost sobre dipòsits bancaris], incloure la taxa als pressupostos és maquillatge.”

- “La rebaixa de l’IRPF tindria efectes a partir del 2018. No només hi ha qüestions de matís, sinó també n’hi ha de rellevants que afecten en el temps.”

- “La conselleria d’Economia ha de procurar que les majories parlamentàries siguin capaços de buscar el consens.”

- “Si no hi ha pressupostos no hi ha partides noves, i no podrem posar recursos de més en l’àmbit de la salut o de l’ensenyament.”

- “En alguns aspectes s’assemblarà a l’escenari de la tardor [amb la negociació de la investidura]. Però al final aconseguirem l’acord.”

- “La pròrroga és més autonomista que l’aprovació d’uns nous pressupostos. Els nous pressupostos ens permet posar millor els fonaments de la nova república.”

- En resposta a Eulàlia Reguant (CUP) a TV3: “Quan abans arribem a un acord, millor. I a l’acord ens hi haurem de trobar sensibilitats diferents. I aquest és el mèrit de l’acord.”

- “A qui no li agrada que complim el mandat del Parlament? Estudiem els escenaris perquè el Parlament ens ho ha demanat. D’aquest tema n’hem parlat a tots els nivells.”

- Sobre la comunicació amb Carles Puigdemont: “La comunicació que hi ha amb el President és correcte. [...] Ahir vaig estar parlant amb el President. No vam discrepar sobre la qüestió dels trams de l’IRPF.”

- “És Junts Pel Sí, no estem Junts perquè sí. I no estem d’acord en tot. Estem junts per fer la independència. I aquest compromís és tan rellevant que permet posar d’acord sensibilitats tan diferents.”

- “Un escenari possible és no rebaixar gaire l’IRPF. En aquest cas, l’augment de recaptació ja ho compensaria.”

- “Se’n parla molt poc [d'aquesta retallada que obligarà a fer la CE als pressupostos espanyols]. Fa un any que la CE va advertir que els comptes del govern espanyol anaven desviadíssims.”

- “Hi ha amenaces enormes [de la CE]. I això es pot traduïr en que la CE obligui a retallar una part important dels pressupostos, més la possible multa. Aquest és un escenari terrorífic.”

- “L’executiu espanyol ha ampliat el sostres de dèficit sense que estigui aprovat per la CE. Ha actuat suposant que la CE ho aprovarà, però no està garantit.”

- “Si hem de fer retallades a Catalunya, que vingui el ministre i ho expliqui als ciutadans. Fa molt de temps que nosaltres ho advertim això.”

- Sobre les declaracions d’Anna Gabriel (CUP): “Tot el meu respecte pels models familiars que hi ha al món. Però prefereixo el model nuclear tradicional de tota la vida, en aquest sentit soc molt conservador. Tradicionalista, amb totes les connotacions que se li vulgui donar a l’expressió.”


AVÍS LEGAL
La utilització d’aquest material medi-àtic està protegida per la Clàusula d'Ús Just, continguda en l'acta dels Drets de Reproducció i Còpia de 1976, la qual permet la re-difusió de materials protegits per drets de reproducció quan són utilitzats amb propòsit educatiu, d’anàlisi o de crítica i comentari.